ভারতের ২.৯ মিলিয়ন গ্রাহককে বিজ্ঞাপন দেবে না গুগল, জানুন আসল কারণ

ওয়েবডেস্ক- গুগলের (Google) বিজ্ঞাপনের (Advertisement) নিয়ম না মানায় এবার কড়া পদক্ষেপে পথে হাঁটল তারা। ভারতের (India) ২.৯ মিলিয়ন গ্রাহককে আর বিজ্ঞাপন দেবে না গুগল। তবে বিশ্বজুড়ে (World) এই সংখ্যাটা আরও বেশি। গোটা দুনিয়ায় গুগল ৩৯.২ মিলিয়ন গ্রাহককে সাসপেন্ড করা হয়েছে।
৫.১ বিলিয়ন বিজ্ঞাপন তুলে নিয়েছে।

৯.১ বিলিয়ন বিজ্ঞাপনকে তারা নির্দিষ্টভাবে বেঁধে দিয়েছে। এমনটাই জানিয়ে দেওয়া হয়েছে ইন্টারনেট টেক জায়ান্টের (Internet tech giant)পক্ষ থেকে। এই সিদ্ধান্তের ফলে ফলে ভারতের ২৪৭.৪ মিলিয়ন বিজ্ঞাপন হাতছাড়া হল। প্রতিষ্ঠানের সুরক্ষার কথা মাথায় রেখে এই পদক্ষেপ নেওয়া হয়েছে।

আরও পড়ুন-ওয়াকফ বিল ইস্যুতে প্রধানমন্ত্রীকে ধন্যবাদ বিশেষ সম্প্রদায়ের প্রতিনিধিদের

গুগলের পক্ষ থেকে জানানো হয়েছিল, তদন্তের সুবিধার্থে লার্জ ল্যাঙ্গুয়েজ মডেল ২০২৪ সাল থেকেই তৈরি করেছিল। যেখানে তারা খারাপ বিষয় ও ভুয়ো সিগন্যাল অতি সহজেই সামনে আসবে। তার পরেই এই বিজ্ঞাপন বন্ধের সিদ্ধান্ত। গুগলের পক্ষ থেকে কড়া পদক্ষেপে জানানো হয়েছে।

গুগলের পক্ষ থেকে আরও জানানো হয়েছে, তারা নিরাপত্তা বিষয়ক কমিটি সিদ্ধান্ত নিয়েছে। যেকোনও ধরনের প্রতারণা ধরতে তারা সক্ষম। বর্তমান সময় যেভাবে এইআই-এর ব্যবহার বেড়েছে সেখানে তারা আরও বেশি সতর্ক। পাশাপাশি এআই দিয়ে যাতে কোনও ধরনের প্রতারণা না করা যায়, সেদিকে তারা অতিমাত্রায় সচেতন।
এই বিষয়ে গুগলের পক্ষ থেকে ১০০ জনের বিশেষজ্ঞ নিয়ে একটি দল গঠন করা হয়েছে। তারা সেই বিষয়গুলি সব নজরে রাখছেন। যেখানে তাদের মনে হবে গুগলের নিয়ম মানা হচ্ছে না, সেখানে তারা সেই অ্যাকাউন্ট সাসপেন্ড করে দিতে পারেন।

বিশ্বজুড়ে ৭০০ হাজার অ্যাকাউন্টকে তারা বন্ধ করে দিয়েছে। গুগলের এই নিয়ম মেনে আগামীদিনে ৯০ শতাংশ ভুয়ো অ্যাকাউন্ট ধরতে তারা সক্ষম। এই নজরদারি তাদের থেকে জারি থাকবে। কোনও ভুয়ো অ্যাকাউন্ট হোল্ডার ছাড় পাবে না।

দেখুন অন্য খবর-